Oslo (NTB): Samtidig som det åpnes for å plassere kondomautomater på ungdomsskoler, er det helt uaktuelt å plassere slike automater på de videregående skolene på grunn av frykt for sexpress. Ifølge opplæringsdirektør Inger Øvsthus Tønder i Hordaland fylkeskommune er det ingen planer om kondomdispensere på videregående skoler, skriver Bergensavisen. – En slik ordning er, slik jeg ser det, uaktuell for de videregående skolene i Hordaland. Dette kan tolkes som en oppfordring til å ha sex, og det trenger ikke skolen gjøre, mener jeg, sier Tønder.